stanford-oval/wikipedia huggingface dataset:
Santa Dorotea (1775)

| Santa Dorotea |
| --- | --- |


Aluksen vaiheet
Rakentaja:  Reales Astilleros de Esteiro, Ferrol
Laskettu vesille:  1775
Poistui palveluskäytöstä:  15. heinäkuuta 1798
Loppuvaihe:  romutettu 1814
Tekniset tiedot
Uppouma:  957 66/94 bm
Pituus:  44,7 m
Leveys:  11,9 m
Syväys:  3,66 m
Miehistöä:  240
Aseistus
Aseistus:  tykkikansi: 26 x 12 naulan tykkiä puolikansi:6 x 6 naulan tykkiä 6 x 24 naulan karronadia etukansi:2 x 6 naulan tykkiä 2 x 24 naulan karronadia
Santa Dorotea oli Espanjan laivaston vuonna 1775 vesille laskettu 34-tykkinen Santa María Magdalena-luokan fregatti.
Valmistus

Alus tilattiin 1. lokakuuta 1774 Reales Astilleros de Esteirolta Ferrolista korvaamaan Napolin laivastolle luovutetun saman nimisen fregatin. Köli laskettiin telakkanumerolla 52. Alus laskettiin vesille 21. joulukuuta 1775.
Palvelus > HMS Santa Dorothea

Alus lisättiin laivaston kirjanpitoon 25. joulukuuta 1798 ja se liitettiin joulukuussa Välimeren laivastoon päällikkönään Hugh Downman. Alus valtasi 28. marraskuuta Lissabonin edustalla HMS Perseuksen, HMS Strombolon ja HMS Bulldogin kanssa 16-tykkisen San Leonin. William Brown vastaanotti aluksen päällikkyyden 1799, mutta Brownin saatua toisen aluksen Downman jatkoi aluksella.
Alukselta suojasi aluksia 11. tammikuuta 1800 Bordiguerasta ja 11. helmikuuta Hospitallierista. Alus valtasi 16. syyskuuta 1801 takaisin mörssärialus HMS Bulldogin. Vuonna 1802 aluksen päällikkyyden vastaanotti Jahleel Brenton.
Alus saapui 30. huhtikuuta 1802 Plymouthiin, missä se sijoitettiin reserviin. Alus makasi ankkurissa 1807-1813 Plymouthissa, kunnes se myytiin Portsmouthissa romutettavaksi kesäkuussa 1814.
Jean Hoffman

| Mitalit> Maa:   Belgia.Miesten vesipallo. Olympialaiset  | Mitalit> Maa:   Belgia.Miesten vesipallo. Olympialaiset  | Mitalit> Maa:   Belgia.Miesten vesipallo. Olympialaiset  | Maa:   Belgia> Miesten vesipallo. |
| --- | --- | --- | --- |
|  Pronssia | Tukholma 1912 | Vesipallo |  |
Jean Hoffman (29. syyskuuta 1893 Bryssel – ?) oli belgialainen vesipalloilija ja olympiamitalisti. Hän osallistui Tukholman olympialaisiin 1912, joista Belgian joukkue voitti pronssia.
Jevgeni Vinokurov

| Jevgeni Vinokurov> Henkilötiedot |
| --- | --- |
Koko nimi:  Jevgeni Mihailovitš Vinokurov
Syntynyt: 1925 Brjansk, Neuvostoliitto
Kuollut: 1993 (67–68 vuotta)
Ammatti:  kirjailija
Kirjailija
Tuotannon kieli: venäjä
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Jevgeni Mihailovitš Vinokurov (1925 Brjansk, Neuvostoliitto – 1993) oli neuvostoliittolainen runoilija. Hän valmistui 1951 Gorkin kirjallisuusinstituutista ja toimi siellä opettajana 1950-luvun puolivälistä.
Vinokurovin ensimmäiset runokokoelmat Stihi o dolge (1951) ja Sineva (1956) olivat sota-aiheisia, mutta hän jatkoi sittemmin venäläisen filosofisen lyriikan perinnettä. Hän oli sodanjälkeisen runoilijasukupolven henkinen opettaja. Runokokoelmien lisäksi hän kirjoitti kritiikkiä ja kirjallisuustutkielmia.
Suomennettuja runoja

Markku Lahtela on suomentanut Vinokurovin runoja (raakakäännös Zoja Kunttu). Niitä on julkaistu seuraavasti:
Idän ja lännen runot: valikoima Neuvostoliiton ja Amerikan uutta runoa, Helsinki: Weilin + Göös 1963
Yhdeksän sarjaa lyriikkaa, toim. Aarne Salminen, Viljo Tervonen, Helsinki: Weilin + Göös 1969, useita painoksia (6. p. 1974)
Historian opettaja, teoksissa: Idän ja lännen runot ja Yhdeksän sarjaa lyriikkaa
Maailma halkeaa kahtia, teoksessa: Idän ja lännen runot
Satakieli, teoksissa: Idän ja lännen runot ja Yhdeksän sarjaa lyriikkaa
Valo, teoksessa: Idän ja lännen runot
Aiheesta muualla

Kuvia tai muita tiedostoja aiheesta Jevgeni Vinokurov Wikimedia Commonsissa
John A. Kelley

Johnny A. Kelley (alun perin John Adelbert Kelley) (6. syyskuuta 1907 West Medford, Massachusetts – 6. lokakuuta 2004 Cape Cod) oli yhdysvaltalainen maratonjuoksija, joka voitti Bostonin maratonin vuosina 1935 ja 1945 sekä oli Yhdysvaltain olympiajoukkueessa 1936 ja 1948.
John A. Kelley kasvoi vanhimpana kymmenestä lapsesta irlantilaisperheessä. Vuonna 1928 hän juoksi ensimmäisen maratoninsa. Maratonin lisäksi Kelley juoksi myös lyhyempiä matkoja voittaen yksitoista kansallista amatööri mestaruutta eri matkoilla 15 000 metristä maratoniin. Viimeisimmän hän voitti vuonna 1954 20 000 metrin juoksussa. Hän oli kahdesti ollut Yhdysvaltain olympiajoukkueen jäsen. Berliinin olympialaisissa 1936 hän oli ainoa maaliin asti juossut amerikkalainen sijoituksen ollessa 18. Kelly valittiin Yhdysvaltain joukkueeseen vuoden 1940 pitämättä jääneisiin olympialaisiin. Hän osallistui jälleen kahdeksan vuotta myöhemmin Lontoon olympialaisten maratonille 41-vuotiaana sijoittuen 21. sijalle.
Kelley tunnetaan kuitenkin parhaiten voitoistaan ​​ja osallistumisestaan Bostonin maratonille. Ensimmäistä kertaa Kelley osallistui Bostonin maratonille vuonna 1928, mutta joutui keskeyttämään. Samoin kävi toisella yrittämällä eli vuonna 1932. Siitä lähtien hän osallistui kisaan joka vuosi paitsi vuonna 1968, jolloin jäi pois sairauden vuoksi. Vuoden 1934 maratonilla hän taisteli voitosta kanadansuomalaisen Dave Komosen kanssa sijoittuen toiseksi. Bostonin maratoneja hänellä kertyi kaikkiaan 61, joissa 58:ssa hän tuli maaliin. Tämä on lajissaan ennätys Bostonin maratonilla koskien osallistumisia. Hän voitti maratonin kahdesti vuosina 1935 ja 1945. Hän sijoittui toiseksi seitsemän kertaa ja pääsi kymmenen parhaan joukkoon 18 kertaa. Vuonna 1957 hän sijoittui 50-vuotiaana yllättävästi peräti yhdeksänneksi. Viimeksi hän osallistui vuonna 1992 84-vuotiaana. Kaikkiaan hän juoksi 115 maratonia.
Tunnustuksena pitkästi kestävyysjuoksijan menestyksellisestä urasta Yhdysvaltain yleisurheiluliitto hyväksyi hänet hänen maansa Hall of Famen jäseneksi vuonna 1980.
Sansa (laulaja)

Sannaliisa Ilkka, taiteilijanimeltään Sansa (s. 1980), on suomalainen laulaja-lauluntekijä. Hänen ensialbuminsa Vagabond Girl ilmestyi vuonna 2005 Warner Music Finlandin kautta.
Seinäjoelta kotoisin oleva Sansa on opiskellut laulua Helsingin Pop & Jazz Konservatoriossa. Pääosin Sansa on tehnyt lauluja englanniksi mutta hän on jonkin verran tehnyt myös suomeksi, esimerkiksi Sansa osallistui Tangomarkkinoiden sävellys- ja sanoituskilpailuun kappaleella "Kaipuun syleilyyn", jonka Sansa teki yhdessä Terhi Pippurin kanssa.
Lisäksi hän on tehnyt lauluja muutamille artisteille kuten Essi Wuorelalle.
Sansa osallistui Uuden Musiikin Kilpailuun vuonna 2020 omalla kappaleellaan "Lover View" yhdessä DJ Yotton ja Anton Soninin kanssa.
Diskografia

Sansan diskografia:
Diskografia > Albumit

Vagabond Girl, (2005) Warner
Sansa, (2009) Texicalli
Savior, (2011) Texicalli
Lost in the Moment, (2018) Playground Music Oy
Diskografia > Mukana levyillä

Tilkkutäkki, (2005) Warner
Dj Garbo & Frankly Irrational: EP, (2005) Softone Music
Tilkkutäkki 2, (2006) Warner
Cape Nape & The Foundation: Karma Collection, (2007) CapeMount Records
Sisko tahtoisin jäädä-soundtrack, (2010) SonyBMG
The Irrationals: Hold Your Horses, (2011) Konkurssi Records
Paradise Oscar: Sunday Songs (2011) Warner
Daco Junior: Heartbeat solo (2013) Universal
Aiheesta muualla

Sansan kotisivut
Jean Heiberg

Jean Heiberg
Jean Hjalmar Dahl Heiberg (19. joulukuuta 1884 Oslo – 27. toukokuuta 1976 Oslo) oli norjalainen taidemaalari. Häntä opetti ainakin Matisse. Heiberg oli Oslon taideakatemian professori 1935–1955 ja johtaja 1946–1955. Heibergin tyyli muistutti varsinkin Matissen koristeellista tyyliä, mutta tähän Heiberg liitti paljon persoonallista, rakenteellista kiinteyttä. Heiberg teki Norjan ekspressionismia edustavaa, viileän koristeellista, selkeäviivaista taidetta. Hän vaikutti paljon maansa modernin taiteen suuntautumiseen.
John A. Costello

| John A>  Costello |
| --- | --- |
 1956
Taoiseach
 18.2.1948 – 13.6.1951 2.6.1954 – 20.3.1957  
Oppositiojohtaja
 13.6.1951 – 2.6.1954  20.3.1957 – 21.10.1959  
Oikeuskansleri
 9.1.1926 – 9.3.1932  
Kansanedustaja
 1933-1969  
Henkilötiedot
Syntynyt: 20. kesäkuuta 1891 Dublin
Kuollut: 5. tammikuuta 1976 (84 vuotta) Dublin
Ammatti:  juristi
Puoliso:  Ida Mary Costello
Lapset:  Wilfrid Grace Declan Eavan John
Tiedot
Puolue:  Fine Gael
Tutkinnot:  University College Dublin King's Inn
John Aloysius Costello (20. kesäkuuta 1891 – 5. tammikuuta 1976) oli yksi Irlannin merkittävimmistä poliitikoista. Costello oli kahteen otteeseen Irlannin taoiseach eli pääministeri ja edusti silloin Fine Gael -puoluetta.
Costello valmistui lakimieheksi vuonna 1914, ja toimi asianajajana Irlannin itsenäistymiseen asti. Hänet kutsuttiin maan ensimmäisen oikeuskanslerin avustajaksi 1922, ja oikeuskansleriksi 1926. Hänet valittiin parlamentin alahuoneeseen Fine Gaelin edustajaksi vuonna 1933, vuosi sen jälkeen kun Fianna Fáil oli noussut valtaan.
Costello pääsi pääministeriksi vuonna 1948 useiden oppositiopuolueiden koalition tukemana. Ensimmäisellä pääministerikaudellaan hän toi vuonna 1948 alahuoneeseen asetuksen, jolla Irlanti erosi Brittiläisestä Kansainyhteisöstä.
Costellon mainetta on mustannut kiista terveydenhuollon uudistuksesta. Terveysministeri Noel Browne valmisteli lakiesityksen, joka olisi taannut ilmaisen terveydenhuollon kaikille äideille ja lapsille ilman tulorajoja. Katolinen kirkko, joka oli siihen asti ollut vahva toimija yksityissaairaaloissa ja klinikoilla, vastusti esitystä, ja Costello taipui painostuksen edessä.
Toista kautta sävytti IRA:n kiihtyvä terrorismi.
Jarkko Niemi (näyttelijä)

| Jarkko Niemi> Henkilötiedot |
| --- | --- |
Syntynyt: 30. lokakuuta 1984 (ikä 39) Tuusula
Näyttelijä
Aktiivisena:  2003–
Merkittävät roolit:  Markus (Hymypoika) Sakari (Ja saapuu oikea yö) Petteri Holopainen (Syke) Jani (Sunnuntailounas) Pete (Modernit miehet)
Aiheesta muualla
IMDb 
Elonet
Jarkko Niemi (s. 30. lokakuuta 1984 Tuusula) on suomalainen näyttelijä.
Niemi valmistui teatteritaiteen maisteriksi Tampereen yliopistosta vuonna 2011. Hänen tunnetuimpia roolejaan ovat pääosat elokuvissa Hymypoika ja Ja saapuu oikea yö. Hän on näytellyt myös muun muassa televisiosarjoissa Nymfit, Siskonpeti ja Syke.
Marraskuussa 2011 otsikoihin nousi Niemen "tempaus", kun hän alkoi mekkaloida kesken eduskunnan kyselytunnin. Tempaus oli osa FremantleMedia Finlandin tuottaman CQC-nimisen poliittisen viihdeohjelman pilottijakson kuvauksia. Ohjelmaformaattia oli tarkoitus tarjota MTV3-kanavalle, mutta kanava päätti olla ottamatta sitä ohjelmistoonsa.
Aiheesta muualla

Jarkko Niemi Internet Movie Databasessa. (englanniksi)
Jarkko Niemi Elonetissä.
Jarkko Määttä

| Jarkko Määttä |
| --- | --- |
 Määttä vuonna 2014.
Henkilötiedot
Syntynyt: 28. joulukuuta 1994 (ikä 29) Iisalmi, Suomi
Mäkihyppääjä
Seura:  Kainuun Hiihtoseura
Maailmancup
Kaudet:  2010–
 Tietolaatikko päivitetty 8. maaliskuuta 2015 
Jarkko Määttä (s. 28. joulukuuta 1994 Iisalmi) on suomalainen mäkihyppääjä, joka edustaa Kainuun Hiihtoseuraa.
Vuonna 2010 Määttä voitti mäkihypyn kesäkilpailujen alle 18-vuotiaiden Suomen mestaruuden ja sijoittui keväällä 2011 aikuisten SM-suurmäessä hopealle. Vuoden 2016 marraskuussa Määttä voitti normaalimäen vuoden 2017 Suomen mestaruuden Rovaniemellä. Maailmancupissa hän debytoi kauden 2010–2011 avauskilpailussa Rukalla ollen lopputuloksissa 47:s. Maaliskuussa 2011 hän oli Salpausselällä 30:s. Kaudella 2011–2012 Määttä ei yltänyt hyppäämissään maailmancupin osakilpailuissa pistesijoille.
Kaudelle 2013–2014 Määttä nousi Suomen joukkueeseen mäkiviikolle. Oberstdorfin avauskilpailussa hän oli paras suomalainen sijoittuen 23:nneksi. Innsbruckin yhden kierroksen kilpailussa hän oli yhdeksäs. Vuonna 2014 Määttä osallistui ensimmäisiin olympialaisiinsa Sotšissa. Hän sijoittui normaalimäessä 33:nneksi, suurmäessä 43:nneksi ja joukkuekilpailussa kahdeksanneksi.
Falunin MM-kilpailuissa 2015 Määttä sijoittui suurmäessä 22:nneksi, normaalimäessä 34:nneksi, joukkuemäessä yhdeksänneksi ja sekajoukkuemäessä kymmenenneksi. Niitä seuranneessa Salpausselän osakilpailussa hän saavutti uransa parhaan maailmancup-sijoituksensa oltuaan kahdeksas.
Määttä sijoittui Lahden MM-kilpailuissa 2017 suurmäessä 27:nneksi, normaalimäessä 35:nneksi ja joukkuemäessä kuudenneksi. Pyeongchangin olympialaisissa 2018 hän oli suurmäessä 37:s ja joukkuemäessä kahdeksas. Saman vuoden Oberstdorfin lentomäen MM-kilpailuissa hän sijoittui joukkuekilpailussa kahdeksanneksi. Seefeldin MM-kilpailuissa 2019 hän sijoittui normaalimäessä 19:nneksi, suurmäessä 50:nneksi, joukkuemäessä kymmenenneksi ja sekajoukkuemäessä 11:nneksi. Planican lentomäen MM-kilpailuissa 2020 hän oli henkilökohtaisessa kilpailussa 37:s ja joukkuekilpailussa kahdeksas.  Oberstdorfin MM-kilpailuissa 2021 hänet hylättiin normaalimäen karsinnassa.
Aiheesta muualla

Jarkko Määtän kotisivut (Arkistoitu – Internet Archive)
Jason Hughes

Jason Hughes (s. 1971, Porthcawl, Wales) on brittiläinen näyttelijä. Hänet tunnetaan rooleistaan rikosylikonstaapeli Ben Jonesina sarjassa Midsomerin murhat sekä lakimies Warren Jonesina BBC:n televisiosarjassa This Life.
Aiheesta muualla

Jason Hughes Internet Movie Databasessa. (englanniksi)
Jason James Richter

Jason James Richter (s. 29. tammikuuta 1980) on yhdysvaltalainen näyttelijä. Hän nousi maineeseen pääroolista elokuvassa Free Willy – pelastakaa Willy (1993). Kaksi jatko-osaa ilmestyi (1995, 1997).
Richter syntyi Oregonin osavaltiossa. Hän aloitti esiintymisen jo varhain lapsuudessaan, mutta on jatkanut uraansa niin elokuvissa kuin televisiossakin aikuisiälleen. Hän voitti vuonna 1994 Young Artist Awardin.
Richter on myös muusikko.
Aiheesta muualla

Jason James Richter Internet Movie Databasessa. (englanniksi)
Janyse Jaud

| Janyse Jaud |
| --- | --- |

Henkilötiedot
Koko nimi:  Janyse Aldis Jaud
Syntynyt: 26. marraskuuta 1969 (ikä 54)  Kelowna, Brittiläinen Kolumbia
Näyttelijä
Aktiivisena:  1992–
Merkittävät roolit:  Sarah (Ed, Edd n Eddy)
Aiheesta muualla
Viralliset kotisivut
IMDb 
Janyse Aldis Jaud (s. 26. marraskuuta 1969 Kelowna, Brittiläinen Kolumbia) on kanadalainen ääninäyttelijä, laulaja ja lauluntekijä, joka tunnetaan parhaiten animaatiosarjasta Ed, Edd n Eddy. Hän on etniseltä taustaltaan islantilainen ja ranskalainen.
Ura

Islantilaisia sukujuuria omaava Jaud on tehnyt äänirooleja 1990-luvulta lähtien animaatioihin kuten Ranma ½, Dragon Ball Z, ReBoot, X-Men: Evolution, ¡Mucha Lucha!, Trollz, Krypto the Superdog ja Hulk Vs. Hän on myös tehnyt uraa laulajana ja julkisti ensimmäisen Joulusinkun vuonna 2005.
Aiheesta muualla

Voice Chasers (Arkistoitu – Internet Archive)
Janyse Jaud TV.comissa (Arkistoitu – Internet Archive) (englanniksi)
Janyse Jaud Myspacessa (englanniksi)
Jason Jaffray

| Jason Jaffray |
| --- | --- |
 Jason Jaffray Calgary Flamesin peliasussa vuonna 2009.
Henkilötiedot
Syntynyt: 30. kesäkuuta 1981 (ikä 43) Rimbey, Alberta, Kanada
Kansalaisuus:   Kanada
Jääkiekkoilija
Pelipaikka:  hyökkääjä
Maila:  vasen
Pituus:  181 cm
Paino:  93 kg
Pelaajaura
Pääsarjaura:  2002–2020
Aik. seurat:  Norfolk Admirals (AHL) Roanoke Express (ECHL) W-B/Scranton Penguins (AHL) Wheeling Nailers (ECHL) Cleveland Barons (AHL) Manitoba Moose (AHL) Vancouver Canucks (NHL) Calgary Flames (NHL) Abbotsford Heat (AHL) Winnipeg Jets (NHL) St. John's IceCaps (AHL) EHC München (DEL)
Jason Jaffray (s. 30. kesäkuuta 1981 Rimbey, Alberta, Kanada) on kanadalainen uransa lopettanut jääkiekkoilija.
Ura

Jaffray pelasi ennen vuonna 2002 alkanutta ammattilaisuraansa viisi kautta juniorisarja WHL:ssä. Hän aloitti kaudella 1997–1998 Edmonton Icessa, josta tuli vuonna 1998 Kootenay Ice, ja oli voittamassa vuonna 2000 WHL:n mestaruutta President’s Cupia (nykyiseltä nimeltään Ed Chynoweth Cup). Hän pelasi WHL-vuosinaan myös Swift Current Broncosissa, jonne siirtyi joulukuussa 2001, kesken viimeisen juniorikautensa.
Jaffray ei saanut NHL-varausta. Hän aloitti ammattilaisuransa kaudella 2002–2003 AHL:n Norfolk Admiralsissa ja sen farmijoukkueessa, ECHL:n Roanoke Expressissä. Hän pelasi suurimman osan kaudesta ECHL:ssä, jossa oli eniten syöttö- ja tehopisteitä sekä toiseksi eniten maaleja tehnyt tulokaspelaaja tehtyään 34 maalia ja 51 syöttöpistettä, yhteensä 85 tehopistettä, 64:ssä ottelussa. Hänet nimettiin vuonna 2003 sekä ECHL:n ensimmäiseen että tulokkaiden tähdistökentälliseen ja palkittiin liigan vuoden tulokkaana. Kaudella 2003–2004 Jaffray pelasi AHL:n Wilkes-Barre/Scranton Penguinsissa sekä ECHL:n Wheeling Nailersissa, kaudella 2004–2005 puolestaan aluksi Wheeling Nailersissa sekä myöhemmin AHL:n Cleveland Baronsissa ja Manitoba Moosessa.
Jaffray pelasi Manitoba Moosessa usean kauden ajan ja teki AHL-vuosiensa parhaat runkosarjatehot viidennellä ammattilaiskaudellaan, kaudella 2006–2007. Hän teki tuolla kaudella 35 maalia ja 46 syöttöpistettä, yhteensä 81 tehopistettä, 77:ssä ottelussa. Hän oli joukkueensa paras pistemies ja tuli nimetyksi AHL:n toiseen tähdistökentälliseen, minkä lisäksi hän pelasi kauden aikana AHL:n tähdistöottelussa. Kesällä 2007 Jaffray teki sopimuksen NHL-seura Vancouver Canucksin kanssa, jossa pelasi kaudella 2007–2008 19 ottelua sekä kaudella 2008–2009 14 ottelua. Suurimman osan kausista hän pelasi edelleen AHL:n Moosessa, joka oli Canucksin farmijoukkue.
Heinäkuussa 2009 Jaffray siirtyi vapaana pelaajana NHL-seura Calgary Flamesiin. Hän pelasi kaudella 2009–2010 kolme runkosarjaottelua NHL:ssä sekä 72 runkosarja- ja yhdeksän pudotuspeliottelua Abbotsford Heatissä AHL:ssä. Hän oli Heatin paras pistemies ja valittiin toisen kerran urallaan AHL:n tähdistöotteluun. Kesäkuussa 2010 Flames kauppasi Jaffrayn Anaheim Ducksiin, josta se sai vaihdossa hyökkääjä Logan MacMillanin. Hän ei kuitenkaan pelannut kaudella 2010–2011 yhtään ottelua Ducksissa tai sen silloisessa farmijoukkueessa Syracuse Crunchissa, vaan kuusi runkosarja- ja 14 pudotuspeliottelua lainapelaajana Manitoba Moosessa. Hän pääsi aloittamaan kauden vasta maaliskuussa 2011 syyskuussa 2010 tulleen polvivamman vuoksi.
Heinäkuussa 2011 Jaffray teki yksivuotisen ja kaksisuuntaisen sopimuksen NHL-seura Winnipeg Jetsin kanssa. Hän pelasi kaudella 2011–2012 13 ottelua NHL:ssä sekä 47 ottelua Jetsin farmijoukkueessa St. John's IceCapsissä AHL:ssä. Kausi päättyi hänen osaltaan maaliskuussa 2012 leikkaushoitoa vaatineen loukkaantumisen vuoksi. Elokuussa 2012 Jaffrey teki NHL-sopimuksen sijaan AHL-sopimuksen IceCapsin kanssa. Hän on toiminut vuodesta 2011 IceCapsin kapteenina.
Sauron (täsmennyssivu)

Sauron voi tarkoittaa ainakin seuraavia:
Sauron, pääantagonisti fantasiaromaanissa Taru sormusten herrasta
Sauron, Marvel Comicsin superroisto
Sauron, hämähäkkien suku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sauron”, voi hakea sivunnimihaulla, laajalla sivunnimihaulla tai tekstihaulla.
Johor Circuit

| Johor Circuit |
| --- | --- |

Sijainti:   Pasir Gudang, Johor, Malesia
Valmistumisvuosi:  1986
Radan pituus:  3,86
Mutkia:  12
Johor Circuit on vuonna 1986 avattu 3,86 kilometriä pitkä moottorirata, joka sijaitsee Johorissa Malesiassa.
Radalla ajettiin vuosina 1992-1993 Superbiken maailmanmestaruussarjaa ja vuonna 1998 Moottoripyöräilyn Malesian Grand Prix.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Johor Circuit
Santa Fe (Galápagossaaret)

Santa Fe
Puukaktusia Santa Fella.
| --- | --- |
Sijainti:  Galápagosin maakunta Ecuador
Saariryhmä:  Galápagossaaret
Korkein kohta:  259 m
Pinta-ala:  24 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Santa Fe (esp. Isla Santa Fe) on Ecuadorin Galápagossaariin kuuluva saari. Se on Galápagosin geologisesti vanhimpia saaria, ja siellä elää muun muassa kotoperäinen iguaanilaji Conolophus pallidus.
Maantiede ja geologia

Santa Fe on 24 neliökilometrin suuruinen saari Galápagossaarten keskiosissa Santa Cruzin kaakkoispuolella. Sen korkein kohta on 259 metrissä. Saari sijaitsee noin 965 kilometriä Ecuadorin mannermaasta länteen.
Geologisesti Santa Fe on saariston vanhimpia saaria. Merenpinnan alapuolelta on löytynyt kivimuodostelmia, jotka ovat 3,9 miljoonaa vuotta vanhoja. Saarella on puolestaan useita pieniä vulkaanisia kartioita.
Luonto

Santa Fen saarella on muun muassa kotoperäinen iguaanilaji Conolophus pallidus ja jyrsijälaji Aegialomys galapagoensis. Iguaaneja on 2000-luvulla arvioitu olevan saarella 6 500 – 7 000 yksilöä.
Santa Fella on opuntiakaktusten muodostamia metsiä.
Santa Fe ja ihminen

Santa Fe sai 1800-luvulla nimen Barrington Island brittiläisen amiraalin Samuel Barringtonin mukaan. Saaren ecuadorilainen nimi on Santa Fe. Barringtonin mukaan on nimetty myös koillisosan pieni lahti, jota kautta saarella käyvät voivat rantautua. Matkailijoita varten saarella on kaksi luontopolkua. Saaren pohjois- ja itäosassa on puolestaan kolme sukelluskohdetta.
Aiheesta muualla

Kuvia tai muita tiedostoja aiheesta Santa Fe (Galápagossaaret) Wikimedia Commonsissa
Galápagossaaret
| --- | --- |
Saaret:   Baltra  Bartolomé  Darwin  Española  Fernandina  Floreana  Genovesa  Isabela  Marchena  North Seymour  Pinta  Pinzón  Rábida  San Cristóbal  Santa Cruz  Santa Fe  Santiago  South Plaza  Wolf 
Provinssin kantonit:   Isabel  San Cristóbal  Santa Cruz
Johny Hendricks

| Johny Hendricks |
| --- | --- |

Henkilötiedot
Syntynyt: 12. syyskuuta 1983 (ikä 41) Ada, Oklahoma
Kansalaisuus:   Yhdysvallat
Vapaaottelija
Lempinimi:  Bigg Rigg
Aktiivisena:  2007–2017
Pituus:  175 cm
Paino:  84 kg
Painoluokka:  välisarja (2007–2016) keskisarja (2017)
Kätisyys:  oikea
Taistelutyyli:  paini, nyrkkeily, brasilialainen jujutsu
Seura:  Team Takedown Jackson Wink MMA (2017)
Tilastot
Ottelut:  26
Voitot:  18
– tyrmäyksellä:  8
– luovutuksella:  1
– päätöksellä:  9
Tappiot:  8
– tyrmäyksellä:  3
– päätöksellä:  5
Aiheesta muualla
www.johnyhendricks.com
Johny Harvey Hendricks (s. 12. syyskuuta 1983 Ada, Oklahoma) on yhdysvaltalainen painivalmentaja ja entinen vapaaottelija ja painija. Hän myös otellut kerran paljasnyrkkeilyssä BKFC-organisaatiossa. Hendricks oli UFC:n välisarjan mestari 2014. Hän otteli valtaosan urastaan UFC:ssä, jonne Hendricks siirtyi yhden WEC-ottelun jälkeen. Painiurallaan Hendricks voitti muun muassa kahdesti yliopiston painimestaruuden.
Jennifer Harman

| Jennifer Harman-Traniello |
| --- | --- |
 Jennifer Harman WSOP-turnauksessa vuonna 2006.
Henkilötiedot
Syntynyt: 29. marraskuuta 1964 
Kansalaisuus:   Yhdysvallat
Pokerinpelaaja
WSOP-voitot:  2
WSOP-rahasijat:  20 
WPT-voitot:  0
EPT-voitot:  0
Turnausansiot (USD):  1 773 501
Päivitetty:  10. elokuuta 2007
Jennifer Harman-Traniello (s. 29. marraskuuta 1964) on yhdysvaltalainen pokeriammattilainen. Hän pelaa pokeriturnausten ohella maailman suurimmissa käteispeleissä, Bellagion kasinon "The Big Gamessa".
Harman syntyi Renossa, Nevadassa ja kiinnostui pokerista lapsuudessaan. Hän valmistui myöhemmin Nevadan yliopistosta.
Harman voitti ensimmäisen rannekkeensa World Series of Pokerissa vuonna 2000. Toisen hän sai 2002. World Poker Tourilla Harman on parhaimmillaan ollut neljäs (Five-Diamond World Poker Classicissa joulukuussa 2004 Daniel Negreanun voittaessa). Syyskuussa 2007 Harman sijoittui toiseksi kaikkien aikojen ensimmäisessä World Series of Poker Europe -turnauksessa. 50 000 punnan H.O.R.S.E.-turnauksen kakkostilastaan hän ansaitsi 40 688 puntaa. Jennifer on ollut myös PPT finaalissa.
Elokuussa 2007 Harmanin pokeriuran turnausansiot ylittivät 1,7 miljoonaa dollaria. Harman pelasi Poker After Dark -pokeriohjelman ensimmäisellä tuotantokaudella ja High Stakes Pokerin kolmella ensimmäisellä tuotantokaudella. Harman edustaa Full Tilt Poker -nettipokerihuonetta.
Harmanille on jouduttu kahdesti tekemään munuaisensiirto. Hän on naimisissa italialaisen stylistin Marco Traniellon kanssa, joka on myös menestynyt pokerinpelaajana.
Harman valittiin Poker Hall of Fameen vuonna 2015.
WSOP-rannekkeet

| Vuosi | Turnaus | Voittosumma (USD) |
| --- | --- | --- |
| 2000 | $ 5,000 No Limit Deuce-to-Seven Draw | 146 250 |
| 2002 | $ 5,000 Limit Hold'em | 212 440 |
Aiheesta muualla

Jennifer Harman The Hendon Mob Poker Databasessa (englanniksi)